รายงานการประชุม
คณะกรรมการอำนวยการจัดพิธีถวายดอกไม้จันทน์ จังหวัดพังงา
ครั้งที่ 1/2560
เมื่อวันที่ 22 พฤษภาคม 2560  เวลา 09.30 น. ณ ห้องประชุมศาลากลางจังหวัดพังงา
***************************
ผู้มาประชุม
	1. นายภัคพงศ์   ทวิพัฒน์	ผู้ว่าราชการจังหวัดพังงา
	2. นายศรีพงศ์  บุตรงามดี	รองผู้ว่าราชการจังหวัดพังงา
	3. นายมานิต  เพียรทอง	ปลัดจังหวัดพังงา
	4. นายเสริมเกียรติ  สุทพัฒน์แก้ว	หัวหน้าสำนักงานจังหวัดพังงา
	5. พ.ต.อ.ฉัฐวัชร  เทวาหุดี	แทนผู้บังคับการตำรวจภูธรจังหวัดพังงา
	6. นายสุชาต  บุญรัตน์	แทนนายแพทย์สาธารณสุขจังหวัดพังงา
	7. นางปิยนุช  ศรีสุข	วัฒนธรรมจังหวัดพังงา
	8. นางเลขา  กำลังกล้า	แทนเกษตรจังหวัดพังงา
	9. นางจุฑามาศ  ระวิวัลย์	แทนเกษตรและสหกรณ์จังหวัดพังงา
	10. นางสาวเรวดี จุลรอด	แทนผู้อำนวยการสำนักงานเขตพื้นที่การศึกษามัธยมศึกษาเขต 14
	11. นางสาวสมใจ  ห่วงจริง	แทนผู้อำนวยการสำนักงานพระพุทธศาสนาจังหวัดพังงา
	12. นายเสรี  นาวงศ์	แทนประชาสัมพันธ์จังหวัดพังงา
	13. นายสุเทพ  ยงยุทธ์	ผู้อำนวยการวิทยาลัยเทคนิคพังงา
	14. นายอนุกูล  นำหน้าวงษ์สุข	ผู้อำนวยการศูนย์พัฒนาฝีมือแรงงานจังหวัดพังงา
	15. นายมนตรี  ชนะศักดิ์	แทนนายอำเภอเมืองพังงา
	16. นายถนัด  ชาญเสนะ	แทนนายอำเภอตะกั่วป่า
	17. นายโกวิทย์  ทับธนะ	แทนนายอำเภอทับปุด
	18. นางสาวกาญดา  แซ่เจา	แทนนายอำเภอตะกั่วทุ่ง
	19. นายจรินทร์  อุดมผลชัยเจริญ 	แทนนายอำเภอท้ายเหมือง
	20. นายบัญชา  ธนูอินทร์	นายอำเภอเกาะยาว
	21. นายสุพงษวิณัย  ชูยก	นายอำเภอกะปง
	22. นายดนัย  พรหมศิริ	แทนผู้จัดการการประปาส่วนภูมิภาคสาขาพังงา
	23. นายสิทธิพงษ์  เพชรรัตน์	แทนนายกองค์การบริหารส่วนจังหวัดพังงา
	24. นายณัฐพงศ์  คำมา	แทนนายกเทศมนตรีเมืองพังงา
	25. นางสาววรินธร  มิ่นแก้ว	แทนประธานหอการค้าจังหวัดพังงา
	26. นายไพโรจน์  หลีเกียรติ์อนันต์	แทนเจ้าพนักงานที่ดินจังหวัดพังงา
	27. นายปราโมช  เจนธัญกรณ์	พัฒนาการจังหวัดพังงา
	28. นายสมพงษ์  ชัยดำรงฤทธิ์	แทนโยธาธิการและผังเมืองจังหวัดพังงา
/29. นายสาโรจน์  ..................
-2-
	29. นายสาโรจน์  ไชยมาตร	ท้องถิ่นจังหวัดพังงา
	30. นายสายัน  กิจมะโน	หัวหน้าสำนักงานป้องกันและบรรเทาสาธารณภัยจังหวัดพังงา
	31. นายนิรมิตร  ถิรสัตยวงศ์	ผู้อำนวยการกลุ่มงานอำนวยการ  สำนักงานจังหวัดพังงา

ผู้ไม่มาประชุม(ติดภารกิจ)
	1. รองผู้ว่าราชการจังหวัดพังงา
	2. ผู้จัดการการไฟฟ้าส่วนภูมิภาคจังหวัดพังงา
	3. ประธานสภาอุตสาหกรรมจังหวัดพังงา

ผู้เข้าร่วมประชุม
	1. นายชูศักดิ์  ธงสะอาด	นักวิชาการศาสนาปฏิบัติการ  สำนักงานพระพุทธศาสนาจังหวัดพังงา
	2. นายกิตติพนธ์  เชาว์บวร	นิติกรปฏิบัติการ  สำนักงานจังหวัดพังงา

เริ่มประชุมเวลา 09.30 น.
	ประธานกล่าวเปิดการประชุมและดำเนินการประชุมตามระเบียบวาระ  ดังนี้

ระเบียบวาระที่ 1   เรื่อง ที่ประธานแจ้งที่ประชุมทราบ
ประธาน		ด้วยคณะกรรมการฝ่ายจัดพิธีการงานพระราชพิธีถวายพระเพลิงพระบรมศพ	พระบาทสมเด็จพระปรมินทรมหาภูมิพลอดุลยเดช  ได้มีการประชุมครั้งที่ 1/2560    	เมื่อวันที่ 26 มกราคม 2560  โดยมีรองนายกรัฐมนตรี(นายวิษณุ เครืองาม)            	เป็นประธาน  มีมติเห็นชอบให้กระทรวงมหาดไทยเป็นหน่วยงานหลักในการจัดพิธีถวาย	ดอกไม้จันทน์ของภาคประชาชนในส่วนภูมิภาค  ซึ่งกำหนดจัดพิธีถวายดอกไม้จันทน์     	ในวันที่ 26 ตุลาคม 2560  และเพื่อให้การจัดพิธีถวายดอกไม้จันทน์ของจังหวัดพังงา	เป็นไปด้วยความเรียบร้อย งดงาม และสมพระเกียรติ  จึงได้มีคำสั่งแต่งตั้งคณะกรรมการ   
                       อำนวยการจัดพิธีถวายดอกไม้จันทน์ จังหวัดพังงา และเชิญทุกท่านเข้าร่วมประชุมในวันนี้
ที่ประชุม              ทราบ

ระเบียบวาระที่ 2  เรื่องเพื่อทราบ
เลขานุการ	กระทรวงมหาดไทยได้มีการจัดประชุมเตรียมความพร้อมการจัดพิธีถวายดอกไม้จันทน์ของ	ภาคประชาชนในส่วนภูมิภาค  ผ่านระบบวีดิทัศน์ทางไกล  เมื่อวันจันทร์ที่ 8 พฤษภาคม 	2560  เวลา 09.30 น.  ซึ่งสรุปได้ดังนี้
	1. หมายกำหนดการพระราชพิธีถวายพระเพลิงพระบรมศพพระบาทสมเด็จ         	พระปรมินทรมหาภูมิพลอดุลยเดช  
		ในคราวประชุมคณะรัฐมนตรีเมื่อวันที่ 25 เมษายน 2560  ได้ลงมติรับทราบและ	เห็นชอบตามที่สำนักนายกรัฐมนตรีเสนอเกี่ยวกับการจัดงานพระราชพิธีถวายพระเพลิง	พระบรมศพพระบาทสมเด็จพระปรมินทรมหาภูมิพลอดุลยเดช  ดังนี้
/(1.) หมายกำหนดการ .....

		(1.) หมายกำหนดการพระราชพิธีถวายพระเพลิงพระบรมศพพระบาทสมเด็จ        	พระปรมินทรมหาภูมิพลอดุลยเดช  จำนวน 5 วัน  ระหว่างวันที่ 25 – 29 ตุลาคม 	2560
		(2.) เห็นชอบการกำหนดให้วันพฤหัสบดีที่ 26 ตุลาคม 2560 ซึ่งเป็นวันพระราชพิธี	ถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช            	เป็นวันหยุดราชการ
	2. การดำเนินการของกระทรวงมหาดไทยตามภารกิจที่ได้รับมอบหมายอันเกี่ยวเนื่อง	กับงานพระราชพิธีถวายพระเพลิงพระบรมศพพระบาทสมเด็จพระปรมินทรมหา      	ภูมิพลอดุลยเดช
		(1.) ได้มีหนังสือที่ มท. 0201.3/ว 0743  ลงวันที่ 10 กุมภาพันธ์ 2560  แจ้งให้	จังหวัดดำเนินการและเตรียมความพร้อมการจัดพิธีถวายดอกไม้จันทน์ของประชาชนใน	ส่วนภูมิภาค  ดังนี้
			1.) การดำเนินการในเบื้องต้นเกี่ยวกับพิธีถวายดอกไม้จันทน์ : ให้จังหวัด/	อำเภอพิจารณาคัดเลือกวัดหรือสถานที่เหมาะสม  เพื่อใช้เป็นสถานที่จัดพิธีถวาย	ดอกไม้จันทน์และเผาดอกไม้จันทน์ จังหวัด/อำเภอละ 1 แห่ง(ยกเว้นอำเภอเมืองให้จัด	ร่วมกับจังหวัด)
			2.) การเตรียมการในเรื่องต่างๆ
				- ให้พิจารณาสถานที่ของวัดหรือสถานที่เหมาะสมตามที่จังหวัด/	อำเภอพิจารณาคัดเลือก  เพื่อใช้เป็นสถานที่ตั้งภาพพระบรมโกศ
				- ให้เชิญชวนจิตอาสา ประชาชน นักเรียน นักศึกษาในจังหวัด/	อำเภอ  ฝึกทำดอกไม้จันทน์เพื่อแจกจ่ายให้แก่ผู้เข้าร่วมพิธีถวายดอกไม้จันทน์
				- ให้ดำเนินการจัดพิธีถวายดอกไม้จันทน์ของจังหวัด/อำเภอ ตาม	หมายกำหนดการพระราชพิธีถวายพระเพลิงพระบรมศพฯอย่างสมพระเกียรติ
				- การจัดนิทรรศการ ณ บริเวณสถานที่จัดพิธีถวายดอกไม้จันทน์
				- ให้ดำเนินการประชาสัมพันธ์ เพื่อเชิญชวนทุกภาคส่วนในจังหวัด	เข้าร่วมพิธีถวายดอกไม้จันทน์
				- ติดตั้งจอ LED ขนาดใหญ่ บริเวณวัดหรือสถานที่เหมาะสม 	เพื่อให้ประชาชนที่มาร่วมพิธีถวายดอกไม้จันทน์ของจังหวัด/อำเภอ  ได้รับชมการ	ถ่ายทอดสดพระราชพิธีถวายพระเพลิงพระบรมศพฯ ณ พระเมรุมาศท้องสนามหลวง
				- การแจกจ่ายแผ่นพับพระราชประวัติ  ให้แก่ประชาชนที่มาร่วม	พิธีถวายดอกไม้จันทน์
				- ดำเนินการบันทึกภาพนิ่งและภาพเคลื่อนไหวพร้อมคำบรรยาย  	พิธีถวายดอกไม้จันทน์ของจังหวัด/อำเภอ แล้วส่งให้กระทรวงมหาดไทย
/(2.) ได้มีหนังสือ ......

		(2.) ได้มีหนังสือที่ มท 0201.3/ว 2379 ลงวันที่ 2 พฤษภาคม 2560  แจ้ง	จังหวัดให้จังหวัดดำเนินการและเตรียมความพร้อมการจัดพิธีถวายดอกไม้จันทน์ของ	ประชาชนในส่วนภูมิภาค(เพิ่มเติม) ดังนี้
			1.) แต่งตั้งคณะกรรมการอำนวยการจัดพิธีถวายดอกไม้จันทน์ระดับจังหวัด/	อำเภอ เพื่ออำนวยการและดำเนินการเกี่ยวกับพิธีถวายดอกไม้จันทน์ของประชาชนใน	ระดับจังหวัดและอำเภอ  ให้เป็นไปด้วยความเรียบร้อยและสมพระเกียรติ
			2.) การจัดทำดอกไม้จันทน์
				- ดอกไม้จันทน์สำหรับประชาชน
				- ดอกไม้จันทน์ที่เป็นตัวแทนของจังหวัดและอำเภอ
					- กรณีจังหวัดที่มีการกำหนดดอกไม้ประจำจังหวัดให้ใช้	ดอกไม้ประจำจังหวัดเป็นต้นแบบในการจัดทำดอกไม้จันทน์ที่เป็นตัวแทนของจังหวัดและ	อำเภอโดยเน้นการมีส่วนร่วมของทุกภาคส่วน
					- กรณีจังหวัดที่ไม่มีการกำหนดดอกไม้จันทน์ประจำ	จังหวัดหรือมีแต่เห็นว่าไม่เหมาะสมให้คณะกรรมการอำนวยการจัดพิธีถวายดอกไม้จันทน์	ระดับจังหวัด พิจารณากำหนดดอกไม้ที่จะใช้เป็นต้นแบบในการจัดทำดอกไม้จันทน์ที่เป็น	ตัวแทนของจังหวัดและอำเภอ  โดยให้ทุกภาคส่วนในจังหวัดมีส่วนร่วมในการพิจารณา
			3.) การปลูกดอกดาวเรืองและดอกไม้สีเหลือง
				- ประชาสัมพันธ์เชิญชวนภาคราชการ ภาคเอกชน และภาค	ประชาชนในพื้นที่ร่วมปลูกดอกดาวเรืองหรือดอกไม้สีเหลือง  เพื่อใช้ประดับสถานที่	ราชการ  สถานที่สำคัญของจังหวัด  บริษัท  ห้างร้าง  และบ้านเรืองของประชาชนใน    	ช่วงวันพระราชพิธีถวายพระเพลิงพระบรมศพฯ(ระหว่างวันที่ 25 – 29 ตุลาคม 2560)
				- ประดับดอกดาวเรืองและดอกไม้สีเหลืองในบริเวณสถานที่จัดพิธี	ถวายดอกไม้จันทน์ของจังหวัดและอำเภอให้เรียบร้อยและงดงาม  ในช่วงวันพระราชพิธี	ถวายพระเพลิงพระบรมศพฯ		
	3. การดำเนินการเกี่ยวกับการจัดพิธีถวายดอกไม้จันทน์ของประชาชนในส่วนภูมิภาค		(1.) ด้านสถานที่ 
 			๑.) สถานที่จัดพิธีถวายดอกไม้จันทน์ 
				(1.1) หลักการ“เป็นวัดหรือสถานที่สำคัญของจังหวัด/อำเภอ”	(โดยวัดหรือสถานที่สำคัญจะต้องมีเนื้อที่กว้างขวางและมีความเหมาะสมในการจัดพิธีและ	รองรับประชาชน)
				(1.๒) รายละเอียดการดำเนินการ
				- ให้จังหวัด/อำเภอ พิจารณาทบทวนและยืนยันวัดหรือสถานที่   	จัดพิธีถวายดอกไม้จันทน์ของจังหวัด/อำเภอตามที่ได้แจ้งให้กระทรวงมหาดไทยทราบ
/เพื่อจะได้ .....

   	เพื่อจะได้เป็นข้อมูลนำเรียนคณะกรรมการฝ่ายพิธีการงานพระราชพิธีถวายพระเพลิง   	พระบรมศพฯ ทราบต่อไป
				- รายงานผลการดำเนินการให้กระทรวงมหาดไทยทราบ ภายใน	วันที่ ๒๒ พฤษภาคม ๒๕๖๐ 
			๒.) ซุ้มถวายดอกไม้จันทน์
				(1.๑) หลักการ : “ใช้แบบที่กรมศิลปากรกำหนดตามความ	เหมาะสมของพื้นที่และศักยภาพของจังหวัด/อำเภอ ภายใต้หลักความพอเพียง”        	(กรมศิลปากรได้กำหนดแบบซุ้มไว้ ๓ แบบ ได้แก่ ซุ้มขนาดใหญ่ ขนาดกลาง และขนาด	เล็ก)
				(1.๒) รายละเอียดการดำเนินการ
				- ให้จังหวัด/อำเภอที่มีศักยภาพและความพร้อมพิจารณาจัดสร้าง 	“ซุ้มถวายดอกไม้จันทน์” ให้จัดสร้างซุ้มถวายดอกไม้จันทน์ตามความเหมาะสมของสถานที่ 	โดยจัดทำซุ้มขนาดเล็ก พร้อมรายงานให้กระทรวงมหาดไทยทราบด้วย
				- ให้จังหวัด/อำเภอรายงานผลการดำเนินการให้	กระทรวงมหาดไทยทราบ ภายในวันที่ ๒๒ พฤษภาคม ๒๕๖๐
			3.) ภาพพระบรมฉายาลักษณ์พระบาทสมเด็จพระปรมินทรมหาภูมิพล 	อดุลยเดช พร้อมภาพพระบรมโกศ
				(1.๑) หลักการ : “ถูกต้อง งดงาม และสมพระเกียรติ”
				(1.๒) รายละเอียดการดำเนินการ : ให้จังหวัด/อำเภอประดับภาพ	พระบรมฉายาลักษณ์ฯ พร้อมภาพพระบรมโกศ ณ สถานที่ตามที่จังหวัด/อำเภอกำหนดให้	ถูกต้อง งดงาม และสมพระเกียรติ ทั้งนี้ สำนักงานปลัดสำนักนายกรัฐมนตรีจะดำเนินการ	ส่งภาพพระบรมฉายาลักษณ์ฯ พร้อมภาพพระบรมโกศ ส่งให้จังหวัดเพื่อส่งให้อำเภอแห่ง
	ละ ๑ องค์ ต่อไป
			๔.) การจัดสถานที่บริเวณพิธีถวายดอกไม้จันทน์
				(1.๑) หลักการ : “สะอาดเรียบร้อย งดงาม และสมพระเกียรติ”
				(1.๒) รายละเอียดการดำเนินการ  ให้จังหวัด/อำเภอ ดำเนินการ 	ดังนี้
				- ติดตั้งจอ LED รวมทั้งประดับดอกดาวเรืองและดอกไม้ชนิดอื่นที่มี	สีเหลืองตามที่จังหวัด/อำเภอเห็นสมควร ให้เรียบร้อยและงดงาม
				- จัดนิทรรศการเกี่ยวข้อมูลภาพประวัติและภาพพระราชกรณียกิจ	ที่สำคัญของพระบาทสมเด็จพระปรมินทรมหาภูมิพลอดุลยเดชที่ทรงพระราชทานในพื้นที่	ของจังหวัด/อำเภอ เพื่อให้ประชาชนได้ชื่นชมในพระบารมี
/จัดหาเสากั้น ......

				- จัดหาเสากั้นทางเดินสำหรับจัดระเบียบประชาชนที่เข้าแถวเพื่อ	รอถวายดอกไม้จันทน์ โดยให้ร้อยดอกไม้สีเหลืองเป็นที่เชื่อมระหว่างเสากั้นทางเดินแต่ละ	ต้น โดยห้ามมิให้ใช้แผงเหล็กมากั้น
				- ภายหลังเสร็จสิ้นพิธีถวายดอกไม้จันทน์ให้จังหวัด/อำเภอ เชิญ	ภาพพระบรมฉายาลักษณ์ฯ พร้อมภาพพระบรมโกศไปไว้ยังสถานที่ที่เหมาะสมต่อไป
		(2.) การจัดทำดอกไม้จันทน์
			1.) หลักการ : “การแสดงออกถึงความจงรักภักดี  และการมีส่วนร่วม”
			2.) วัสดุอุปกรณ์ที่ใช้ในการจัดทำ  ต้องเป็นวัสดุธรรมชาติ  ติดไฟง่าย       	ไม่ก่อให้เกิดมลพิษหรือปฏิกิริยาเคมี
			๓.) รายละเอียดการดำเนินการ 
				- ดอกไม้จันทน์ตัวแทนของจังหวัดและอำเภอ แห่งละ ๑ ช่อ 	(ยกเว้นอำเภอเมืองร่วมกับจังหวัด) ให้ใช้ดอกไม้ประจำจังหวัดเป็นต้นแบบในการจัดทำ	ดอกไม้จันทน์ที่เป็นตัวแทนของจังหวัดและอำเภอ โดยเน้นการมีส่วนร่วมของทุกภาคส่วน
				  กรณีจังหวัดที่ไม่มีการกำหนดดอกไม้ประจำจังหวัด หรือมีแต่	พิจารณาแล้วเห็นว่าไม่เหมาะสมให้จังหวัดนำเสนอคณะกรรมการอำนวยการจัดพิธีถวาย	ดอกไม้จันทน์ระดับจังหวัดเพื่อพิจารณา
				- ดอกไม้จันทน์สำหรับประชาชน ให้จังหวัดและอำเภอ เชิญชวน  	จิตอาสา นักเรียน นักศึกษา และประชาชนในพื้นที่ร่วมฝึกทำดอกไม้จันทน์ 
				  ทั้งนี้ กระทรวงมหาดไทยได้มอบหมายให้กรมการพัฒนาชุมชน	รับผิดชอบในการออกแบบและกำหนดขนาดดอกไม้จันทน์ที่เป็นตัวแทนของจังหวัดและ	อำเภอ รวมทั้งกำหนดจำนวนดอกไม้จันทน์ภาคประชาชนในแต่ละจังหวัดและอำเภอ 	พร้อมทั้งดำเนินกระบวนการฝึกสอนการทำดอกไม้จันทน์ภาคประชาชน โดยกรม        	การพัฒนาชุมชนจะได้แจ้งแนวทางดำเนินการให้ทราบต่อไป
				- การเก็บรักษาดอกไม้จันทน์ ให้จังหวัดและอำเภอนำดอกไม้จันทน์	ดำเนินการจัดทำเสร็จเรียบร้อยแล้วไปจัดเก็บไว้ในสถานที่เหมาะสม ทั้งนี้	กระทรวงมหาดไทยจะได้แจ้งขั้นตอนการดำเนินการเกี่ยวกับดอกไม้จันทน์ดังกล่าวให้ทราบ	ในโอกาสต่อไป
		(3.) การปลูกดอกดาวเรือง
			๓.๑ หลักการ : “สีเหลือง คือ สีของวันพระราชสมภพของพระบาทสมเด็จ	พระปรมินทรมหาภูมิพลอดุลยเดช”
			๓.๒ รายละเอียดการดำเนินการ  ให้จังหวัด/อำเภอ ดำเนินการ ดังนี้
				- ประชาสัมพันธ์เชิญชวนภาคราชการ ภาคเอกชน และ          	ภาคประชาชน ร่วมปลูกดอกดาวเรือง หรือดอกไม้สีเหลือง โดยดอกดาวเรืองและดอกไม้ 
/สีเหลือง .....

  	สีเหลืองดังกล่าวจะต้องออกดอกและบานสะพรั่งตั้งแต่วันที่ ๒๐ ตุลาคม ๒๕๖๐ เป็นต้นไป 	เพื่อใช้ประดับสถานที่ราชการ สถานที่สำคัญของจังหวัด บริษัท ห้างร้าน และบ้านเรือน	ของประชาชนในช่วงวันพระราชพิธีถวายพระเพลิงพระบรมศพพระบาทสมเด็จ          	พระปรมินทรมหาภูมิพลอดุลยเดช (ระหว่างวันที่ ๒๕ - ๒๙ ตุลาคม ๒๕๖๐) 
				- ประดับดอกดาวเรืองและดอกไม้สีเหลืองในบริเวณสถานที่จัด        	พิธีถวายดอกไม้จันทน์ของจังหวัดและอำเภอให้เรียบร้อยและงดงาม ในช่วงวันพระราชพิธี	ถวายพระเพลิงพระบรมศพฯ
				ทั้งนี้ กรมส่งเสริมการปกครองท้องถิ่นได้มีหนังสือประสาน
	แจ้งทุกจังหวัดเพื่อแจ้งให้องค์กรปกครองส่วนท้องถิ่นพิจารณาดำเนินการในเรื่องการทำ	ดอกไม้จันทน์และการปลูกดอกดาวเรืองด้วยแล้ว
		(4.) พิธีถวายดอกไม้จันทน์
			๔.๑ หลักการ : “เรียบร้อย งดงาม และการมีส่วนร่วม”
			๔.๒ รายละเอียดการดำเนินการ  ให้จังหวัด/อำเภอดำเนินการ ดังนี้
				- ดำเนินการตามหมายกำหนดการพระราชพิธีถวายพระเพลิง   	พระบรมศพฯ (ในวันพฤหัสบดีที่ ๒๖ ตุลาคม ๒๕๖๐) ให้พร้อมกับส่วนกลาง
				- จัดการแสดงมหรสพวัฒนธรรมไทยในห้วงเวลาพิธีพระราชทาน	เพลิงพระบรมศพฯ โดยให้นำเสนอคณะกรรมการอำนวยการจัดพิธีถวายดอกไม้จันทน์	ระดับจังหวัด/อำเภอพิจารณา พร้อมรายงานประเภทของมหรสพวัฒนธรรมไทย
	ที่จะแสดงให้กระทรวงมหาดไทยทราบภายในวันที่ ๑ สิงหาคม ๒๕๖๐
				- จัดระบบการแจกและการวางดอกไม้จันทน์ของประชาชนและ	ข้าราชการในพื้นที่ของจังหวัด/อำเภอ โดยให้จังหวัด/อำเภอจัดทำระบบการวาง	ดอกไม้จันทน์ ได้แก่ การกำหนดสถานที่แจกดอกไม้จันทน์ให้แก่ประชาชน, การ	กำหนดการเดินเข้า-ออกในการถวายดอกไม้จันทน์, การจัดพานรับดอกไม้จันทน์, การ	จัดทำภาชนะใส่ดอกไม้จันทน์, เจ้าหน้าที่เชิญดอกไม้จันทน์จากพานไปไว้ยังภาชนะใส่	ดอกไม้จันทน์, เจ้าหน้าที่เชิญดอกไม้จันทน์ไปเผา, จัดพานใส่แผ่นพับที่ระลึกในงาน      	พระราชพิธีฯ (กรมศิลปากรจะจัดส่งให้จังหวัดโดยตรงต่อไป) พร้อมเจ้าหน้าที่ควบคุมดูแล 	ทั้งนี้ ให้มีการซักซ้อมการดำเนินการเพื่อให้เกิดความเรียบร้อย
				- จัดหาพิธีกรผู้มีความรู้ความสามารถเพื่อดำเนินการเกี่ยวกับพิธี	ถวายดอกไม้จันทน์ของจังหวัด/อำเภอให้เป็นไปด้วยความเรียบร้อยและสมพระเกียรติ	พร้อมกับส่วนกลาง
		(5.) การอำนวยความสะดวกประชาชนที่มาร่วมพิธีถวายดอกไม้จันทน์
			๕.๑ หลักการ : “การมีส่วนร่วม โดยถือว่าประชาชนทุกคนเป็นแขก และ	รัฐบาลเป็นเจ้าภาพ”
/5.2 รายละเอียด .....

			๕.๒ รายละเอียดการดำเนินการ  ให้จังหวัด/อำเภอดำเนินการ ดังนี้
				- อาหาร/น้ำดื่ม สำหรับบริการประชาชน : ให้เชิญชวนจิตอาสา 	ภาคเอกชนและมูลนิธิ ในพื้นที่ได้มีส่วนร่วมในการจัดหาอาหาร/น้ำดื่มเพื่อบริการ	ประชาชนที่มาร่วมพิธีถวายดอกไม้จันทน์
				- ไฟฟ้าและน้ำประปา : ให้ประสานการไฟฟ้าส่วนภูมิภาคและ   	การประปาส่วนภูมิภาคในพื้นที่เพื่อให้บริการเกี่ยวกับกระแสไฟฟ้าและน้ำประปาใน	สถานที่จัดงานให้เป็นไปด้วยความเรียบร้อย
				- แพทย์และพยาบาล : ให้ประสานขอความร่วมมือกับสำนักงาน	สาธารณสุขจังหวัด/อำเภอ ในการจัดแพทย์และพยาบาลมาให้บริการประชาชน
				- ที่พักคอยของประชาชนที่มาร่วมพิธีฯ : ให้พิจารณาใช้อาคารของ	สถานที่จัดพิธีฯ เพื่อรองรับประชาชน หากไม่เพียงพอให้จัดเต็นท์พักคอย โดยเต็นท์พัก	คอยจะต้องมีสิ่งอำนวยความสะดวก อาทิ เก้าอี้ พัดลม 
				- ห้องสุขา : นอกจากห้องสุขาของสถานที่จัดพิธีฯ แล้ว ให้ประสาน	หน่วยงานที่เกี่ยวข้องขอรับการสนับสนุนรถสุขาเคลื่อนที่ รวมทั้งประสานสถานที่ราชการ	และภาคเอกชนที่มีสถานที่ตั้งใกล้กับสถานที่จัดพิธีถวายดอกไม้จันทน์ของจังหวัด/อำเภอ	เพื่อให้บริการห้องสุขาให้แก่ประชาชนที่มาร่วมพิธีฯ
				- การทำความสะอาดบริเวณสถานที่จัดพิธีถวายดอกไม้จันทน์ : ให้	ประสานทุกภาคส่วนในพื้นที่ได้มีส่วนร่วมในการทำความสะอาดสถานที่จัดพิธีฯ ทั้งก่อน 	ระหว่าง และหลังการจัดพิธีฯ
				- การรักษาความปลอดภัยและระบบการจราจร : ให้จัดทำ
	แผนการรักษาความปลอดภัยและระบบการจราจรให้แก่ประชาชนที่มาร่วมพิธีถวาย        	ดอกไม้จันทน์
		(6.) การประชาสัมพันธ์ 
			๖.๑ หลักการ : “ประชาชนรับรู้และเข้าใจเกี่ยวกับงานพิธีถวาย	ดอกไม้จันทน์อย่างทั่วถึง”
			๖.๒ รายละเอียดการดำเนินการ  ให้จังหวัด/อำเภอดำเนินการ ดังนี้
				- ประสานสื่อทั้งภาครัฐและภาคเอกชนในพื้นที่เพื่อประชาสัมพันธ์ 	เชิญชวนให้ประชาชนได้รับทราบ และเข้าร่วมกิจกรรม/พิธีถวายดอกไม้จันทน์             	อันเกี่ยวเนื่องกับงานพระบรมศพฯ โดยพร้อมเพรียงกัน
				- จัดทำป้ายประชาสัมพันธ์เชิญชวนประชาชนในพื้นที่เข้าร่วม     	พิธีถวายดอกไม้จันทน์ตามวัน เวลา และสถานที่ที่กำหนด 
				- ขอความร่วมมือภาคเอกชนบริษัท ห้างร้าน ในพื้นที่ซึ่งเป็น	เจ้าของจอ LED ในบริษัท ห้างร้าน หรือตามถนนสายสำคัญได้ร่วมรับสัญญาณ           
/การถ่ายทอดสด ......

	การถ่ายทอดสดพระราชพิธีถวายพระเพลิงพระบรมศพฯ โดยพร้อมเพรียงกัน
				- จัดทำแผนประชาสัมพันธ์เกี่ยวกับการเตรียมความพร้อมและ   	การดำเนินการจัดพิธีถวายดอกไม้จันทน์ของจังหวัด/อำเภอ และประชาสัมพันธ์ตามแผนฯ 	เป็นประจำอย่างต่อเนื่องพร้อมประมวลผลการประชาสัมพันธ์ดังกล่าวให้	กระทรวงมหาดไทยทราบทุกเดือน
				- จังหวัดรวบรวมแผนประชาสัมพันธ์พร้อมจัดส่งให้	กระทรวงมหาดไทยทราบ
		(7.) การบันทึกภาพนิ่งและภาพเคลื่อนไหว
			7.1 หลักการ : “ร่วมสร้างประวัติศาสตร์ชาติและประวัติศาสตร์ของ	จังหวัด/อำเภอ” (นับตั้งแต่วันที่ 13 ตุลาคม 2559 ถึง 26 ตุลาคม 2560)
			๗.๒ รายละเอียดการดำเนินการ  ให้จังหวัด/อำเภอดำเนินการ ดังนี้
				- รวบรวมภาพนิ่งและภาพเคลื่อนไหวอันเกี่ยวเนื่องกับงาน       	พระราชพิธีถวายพระเพลิงพระบรมศพฯ นับตั้งแต่วันที่ ๑๓ ตุลาคม ๒๕๕๙ ถึง ๒6	ตุลาคม ๒๕๖๐ ของจังหวัด/อำเภอ ส่งให้กระทรวงมหาดไทยในรูปแบบ DVD พร้อม      	คำบรรยาย  เพื่อรวบรวมส่งให้คณะกรรมการฝ่ายจัดทำหนังสือที่ระลึกและจดหมายเหตุ	งานพระราชพิธีถวายพระเพลิงพระบรมศพฯ
				- รวบรวมภาพกิจกรรมต่าง ๆ ตามข้อ ๑) จัดทำเป็นสมุดภาพ	ประวัติศาสตร์ของจังหวัด/อำเภอ เพื่อใช้ในการค้นคว้าศึกษาของประชาชน เยาวชน 	นักเรียน นักศึกษา และข้าราชการต่อไป พร้อมส่งให้กระทรวงมหาดไทยเพื่อรวบรวม     	ทำเป็นสมุดภาพประวัติศาสตร์ทั้ง ๗๖ จังหวัดต่อไป
ที่ประชุม              ทราบ

เลขานุการ	2.1 คำสั่งแต่งตั้งคณะกรรมการอำนวยจัดพิธีถวายดอกไม้จันทน์ จังหวัดพังงา
ที่ประชุม              ทราบ

เลขานุการ	2.2 สถานที่จัดพิธีถวายดอกไม้จันทน์  
		กระทรวงมหาดไทยแจ้งให้จังหวัดพิจารณาคัดเลือกวัดหรือสถานที่อื่นๆ                	ที่เหมาะสมของจังหวัดและอำเภอ  เพื่อใช้เป็นสถานที่จัดพิธีถวายดอกไม้จันทน์  	รวมทั้งจัดเตรียมความพร้อมในด้านต่างๆเกี่ยวกับการจัดพิธีถวายดอกไม้จันทน์ของจังหวัด	และอำเภอ  ซึ่งจังหวัดพังงาได้รายงานผลการพิจารณาคัดเลือกวัดของจังหวัดและอำเภอ   	ให้กระทรวงมหาดไทยทราบแล้ว  ดังนี้


/ 1. จังหวัดพังงา .....

	ที่
	จังหวัด/อำเภอ
	ชื่อวัดหรือสถานที่จัด
พิธีถวายดอกไม้จันทน์
	สถานที่เผา
ดอกไม้จันทน์
	สถานที่ตั้ง

	1.
	จังหวัดพังงา
	วัดประพาสประจิมเขต
(วัดถ้ำพุงช้าง)
	เมรุ วัดประพาสประจิมเขต
(วัดถ้ำพุงช้าง)
	ต.ท้ายช้าง  อ.เมืองพังงา  
จ.พังงา

	2.
	อำเภอทับปุด
	วัดนิโครธาราม
	วัดนิโครธาราม
	หมู่ 1  ต.ทับปุด
อ.ทับปุด  จ.พังงา

	3.
	อำเภอท้ายเหมือง
	วัดประชุมศึกษา
	เมรุ  วัดประชุมศึกษา
	หมู่ 1  ต.ทุ่งมะพร้าว
อ.ท้ายเหมือง จ.พังงา

	4.
	อำเภอคุระบุรี
	วัดสามัคคีธรรม(ป่าส้าน)
	วัดสามัคคีธรรม(ป่าส้าน)
	หมู่ที่ 2 ต.แม่นางขาว
อ.คุระบุรี  จ.พังงา

	5.
	อำเภอตะกั่วป่า
	วัดคงคาภิมุข
	วัดคงคาภิมุข
	ต.ตะกั่วป่า  อ.ตะกั่วป่า
จ.พังงา

	6.
	อำเภอกะปง
	วัดป่าโมกข์
	วัดป่าโมกข์
	หมู่ที่ 3  ต.ท่านา
อ.กะปง  จ.พังงา

	7.
	อำเภอตะกั่วทุ่ง
	วัดมาตุคุณาราม
	วัดมาตุคุณาราม
	หมู่ที่ 1  ต.กระโสม
อ.ตะกั่วทุ่ง  จ.พังงา

	8.
	อำเภอเกาะยาว
	ไม่มีวัด(เพราะประชาชนส่วนใหญ่นับถือศาสนาอิสลาม)
	*** จัดร่วมกับจังหวัด



ผู้แทนนายอำเภอ	ยืนยันใช้วัดนิโครธาราม  เป็นสถานที่ประกอบพิธีฯ  
ทับปุด
ผู้แทนนายอำเภอ	ยืนยันใช้วัดประชุมศึกษา  เป็นสถานที่ประกอบพิธีฯ
ท้ายเหมือง
ผู้แทนนายอำเภอ	ยืนยันใช้วัดสามัคคีธรรม(ป่าส้าน)  เป็นสถานที่ประกอบพิธีฯ
คุระบุรี
ผู้แทนนายอำเภอ	ยืนยันใช้วัดคงคาภิมุข  เป็นสถานที่ประกอบพิธี
ตะกั่วป่า
นายอำเภอกะปง	ยืนยันใช้วัดป่าโมกข์  เป็นสถานที่ประกอบพิธี
ผู้แทนนายอำเภอ	ยืนยันใช้วัดมาตุคุณาราม  เป็นสถานที่ประกอบพิธี
ตะกั่วทุ่ง
เลขานุการ	สำหรับสถานที่จัดพิธีถวายดอกไม้จันทน์ของจังหวัดพังงานั้น  เดิมกำหนดไว้ที่วัดประพาส	ประจิมเขต(วัดถ้ำพุงช้าง)  ซึ่งจากการรับฟังความคิดเห็นของส่วนราชการ/หน่วยงาน    	ส่วนใหญ่มีความเห็นว่าควรจัดพิธีฯ ณ บริเวณสนาม  หน้าศาลากลางจังหวัดพังงา      	(หลังเก่า)  เนื่องจากบริเวณดังกล่าวมีประวัติว่าพระบาทสมเด็จพระปรมินทรมหาภูมิพล

/อดุลยเดช .......

   	อดุลยเดช  ได้เสด็จมายังศาลากลางจังหวัดพังงา(หลังเก่า)เพื่อเยี่ยมเยือนประชาชนชาว	จังหวัดพังงา
ประธาน	กรอบการพิจารณาคัดเลือกสถานที่จัดพิธีของกระทรวงมหาดไทย  หลักการต้องเป็นวัด	หรือสถานที่สำคัญของจังหวัดหรืออำเภอ  และเป็นที่กว้างขว้างสามารถรอบรับประชาชน	จำนวนมากได้  ดังนั้นการใช้สถานที่จัดพิธี  จึงสามารถใช้วัดหรือไม่ใช้วัดก็ได้  ซึ่งจังหวัดได้	แจ้งกระทรวงมหาดไทยว่าจะใช้วัดประพาสประจิมเขต(วัดถ้ำพุงช้าง)  เป็นสถานที่จัด     	พิธีถวายดอกไม้จันทน์  ดังนั้นจะเห็นได้ว่ากรอบของกระทรวงมหาดไทยจะใช้วัดหรือ      	ไม่ใช้วัดเป็นสถานที่จัดพิธีฯก็ได้  ซึ่งจะได้ให้คณะกรรมการอำนวยการจัดพิธีถวาย	ดอกไม้จันทน์จังหวัดพังงาพิจารณายืนยัน  และฝ่ายเลขานุการจะได้แจ้งให้	กระทรวงมหาดไทยทราบต่อไป
ปลัดจังหวัดพังงา	เห็นด้วยกับที่ฝ่ายเลขานุการเสนอ  เพราะบริเวณพื้นที่สนาม  หน้าศาลากลางจังหวัดพังงา	(หลังเก่า)  มีพื้นที่ที่กว้างขว้างเพียงพอที่จะรองรับประชาชนจำนวนมากได้  และ          	สมพระเกียรติ  พร้อมกับเป็นสถานที่ที่มีประวัติศาสตร์ที่เกี่ยวกับพระองค์ท่าน
วัฒนธรรม	เห็นด้วยกับปลัดจังหวัดพังงาและหัวหน้าสำนักงานจังหวัดพังงา  ทั้งนี้สำนักงานวัฒนธรรม
จังหวัดพังงา	จังหวัดพังงา  ได้ขอความอนุเคราะห์องค์การบริหารส่วนตำบลแม่นางขาว  อำเภอคุระบุรี
	เพื่อขอความอนุเคราะห์ให้องค์การบริหารส่วนตำบลแม่นางขาวเพาะชำดอกบานบุรี  ซึ่ง	องค์การบริหารส่วนตำบลแม่นางขาวก็ยินดีให้การสนับสนุน จำนวน 50 ถุง  ซึ่งดอกจะ	บานในช่วงเดือนตุลาคมเพื่อมาประดับบริเวณจัดพิธี
ผู้แทนนายก	เห็นด้วยกับทางฝ่ายเลขานุการที่จะจัดพิธี ณ บริเวณสนาม  หน้าศาลากลางจังหวัดพังงา
เทศมนตรีเมือง	(หลังเก่า)  เพราะประชาชนจะเดินทางมาร่วมพิธีได้สะดวก  และมีสถานที่จอดรถที่กว้าง
พังงา	ขว้าง
ผู้แทนนายอำเภอ	เห็นด้วยกับที่ฝ่ายเลขานุการเสนอ
เมืองพังงา 
ประธาน	ขอทราบความเห็นของตำรวจภูธรจังหวัดพังงาเกี่ยวกับการรักษาความปลอดภัยและ	การจราจร  หากจัดพิธีฯ ณ บริเวณสนาม  หน้าศาลากลางจังหวัดพังงา(หลังเก่า)
ผู้แทนผู้บังคับ	การรักษาความปลอดภัยและการจราจร  ในบริเวณสนาม  หน้าศาลากลางจังหวัดพังงา
การตำรวจภูธร	(หลังเก่า)  จะมีความเหมาะสมมากกว่าวัดประพาสประจิมเขต(วัดถ้ำพุงช้าง)
จังหวัดพังงา
ประธาน  	บริเวณศาลากลางจังหวัดพังงา(หลังเก่า)  มีประวัติที่พระองค์ท่านเคยเสด็จมาเยี่ยมเยือน	ประชาชน  และบริเวณของสนามก็มีพื้นที่กว้างขว้าง  สามารถรองรับประชาชนมาร่วมพิธี	จำนวนมากได้  และอีกประเด็นหนึ่งหากจังหวัดจัดพิธีฯ ณ เมรุวัดประพาสประจิมเขต   	(วัดถ้ำพุงช้าง)  ซึ่งเป็นเมรุที่ใช้เผาศพคนทั่วไป  ซึ่งอาจจะไม่สมพระเกียรติ  ดังจะเห็นได้	จากการจัดพิธีฯ ณ ท้องสนามหลวง  ซึ่งรัฐบาลได้จัดทำพระเมรุมาศขึ้นมาใหม่  จึงจะขอ
/มติจากที่ประชุม .....

	มติจากที่ประชุมเกี่ยวกับการพิจารณาคัดเลือกสถานที่จัดพิธีฯ
มติที่ประชุม	เห็นชอบให้เปลี่ยนสถานที่จากวัดประพาสประจิมเขต(วัดถ้ำพุงช้าง)  มาเป็นบริเวณสนาม
	หน้าศาลากลางจังหวัดพังงา(หลังเก่า)

วาระที่ 3  เรื่องเพื่อพิจารณา
เลขานุการ	3.1 การจัดทำดอกไม้จันทน์
	การจัดทำดอกไม้จันทน์  หลักการ “การแสดงออกถึงความจงรักภักดี  และการมีส่วน	ร่วม”  และวัสดุอุปกรณ์ที่ใช้ในการจัดทำ ต้องเป็นวัสดุธรรมชาติ ติดไฟง่าย ไม่ก่อให้เกิด	มลพิษหรือปฏิกิริยาเคมี
	ซึ่งกระทรวงมหาดไทยได้ออกแบบดอกไม้จันทน์  จำนวน 7 แบบ ดังนี้
	(1.) ดอกดารารัตน์  เป็นดอกไม้ทรงโปรดของพระบาทสมเด็จพระปรมินทรมหาภูมิพล  	อดุลยเดช  และพระราชทานให้กับสมเด็จพระนางเจ้าสิริกิติ์  พระบรมราชินีนาถอยู่เสมอ  	เมื่อครั้งยังทรงศึกษาและประทับอยู่ที่ประเทศสวิสเซอร์แลนด์
	ดอกดารารัตน์นิยมใช้มอบให้แก่บุคคลอันเป็นที่รัก  เพื่อบอกว่าไม่เคยหวังสิ่งใดตอบแทน  	และยังหมายถึงเกียรติยศ  ความกล้าหาญ  สัญลักษณ์ของความหวัง  ชื่อดอกดารารัตน์   	ยังมีความหมายที่ลึกซึ้ง  โดยคำว่า ดารา  หมายถึง ดวงดาว คือสิ่งอยู่สูงสุด  คำว่ารัตน์ 	หมายถึง แก้ว คือสิ่งที่มีค่า
	(2.) ดอกกุหลาบ  เป็นสัญลักษณ์แห่งความรักอันบริสุทธิ์ด้วยอานุภาพแห่งความจงรักภักดี	ของทวยราษฎร์ที่ระลึกถึงพระมหากรุณาธิคุณ  ในองค์พระประมุขของชาติ  เพื่อถวาย	ความอาลัยเป็นครั้งสุดท้ายแด่พระบาทสมเด็จพระปรมินทรมหาภูมิพลอดุลยเดช ผู้เป็น	กษัตริย์ที่รักยิ่งของปวงชนชาวไทย
	(3.) ดอกชบาหนู  เปรียบเสมือนความอาลัยในการสูญเสียของพสกนิกรทุกหมู่เหล่า      	เป็นสัญลักษณ์ที่แทนดวงใจไทยทุกดวงในการน้อมส่งเสด็จพระบาทสมเด็จพระปรมินทร	มหาภูมิพลอดุลยเดช  บรมนาถบพิตรในการพระราชพิธีถวายพระเพลิงพระบรมศพ
	(4.) ดอกชบาทิพย์  เป็นดอกไม้ที่สร้างสรรค์ประดิษฐ์ขึ้น  เพื่อสื่อถึงการดับสูญและความ	เป็นทิพย์และเพื่อเป็นการถวายความอาลัยเป็นครั้งสุดท้ายแด่พระบาทสมเด็จพระปรมินทร	มหาภูมิพลอดุลยเดช
	(5.) ดอกกล้วยไม้  เป็นสัญลักษณ์ของความมั่นคง  ความรัก  และความสง่างาม  สมดัง	พระมหากรุณาธิคุณในการบำเพ็ญพระราชกรณียกิจ
	(6.) ดอกพุดตาน  เป็นสัญลักษณ์ของความมั่นคงและความอุดมสมบูรณ์  ชาวจีนเชื่อว่า	เป็นไม้มงคลเพราะดอกพุดตานเปลี่ยนสีได้ถึงสามสีภายในวันเดียวกันซึ่งเปรียบเสมือน    	วัฏจักรของชีวิตมนุษย์ที่เริ่มต้นเปรียบเหมือนเด็กที่เป็นผ้าขาว  เติบโตขึ้นพร้อมกับสีสัน

    	ที่แต่งแต้มขึ้นมาจนกระทั่งสูงอายุมากขึ้นพร้อมกับสีที่เข้มขึ้นจนกระทั่งร่วงโรยจากไปเพื่อ	เป็นการระลึกถึงพระมหากรุณาธิคุณและพระราชกุศลอุทิศถวายครั้งสุดท้ายแด่	พระบาทสมเด็จพระปรมินทรมหาภูมิพลอดุลยเดช
	(7.) ดอกลิลลี่  แสดงออกถึงความรักที่บริสุทธิ์เช่นเดียวกับดอกกุหลาบสีขาว  อีกทั้ง    	ดอกลิลลี่สีขาวยังแสดงออกถึงความซื่อสัตย์และเทิดทูนด้วยอานุภาพแห่งความจงรักภักดี	ของพสกนิกรชาวไทยที่มีต่อพระบาทสมเด็จพระปรมินทรมหาภูมิพลอดุลยเดช
	(1.) ดอกไม้จันทน์ตัวแทนจังหวัดและอำเภอ
ประธาน	การจัดทำดอกไม้จันทน์  กระทรวงมหาดไทยได้มอบหมายให้กรมพัฒนาชุมชนเป็น	หน่วยงานหลักในการรับผิดชอบ
พัฒนาการจังหวัด	การจัดทำดอกไม้จันทน์  จากการประชุมวีดีโอคอนเฟอร์เรนซ์จากกระทรวงมหาดไทย  
พังงา	เมื่อวันที่ 8 พฤษภาคม 2560  ปลัดกระทรวงมหาดไทยได้มีข้อสั่งการให้จังหวัดจัดทำ	ดอกไม้จันทน์ตามดอกไม้ประจำจังหวัด  ยกเว้นจังหวัดที่ไม่มีดอกไม้ประจำจังหวัด  ซึ่ง	ดอกไม้ประจำจังหวัดพังงา  ก็คือ  ดอกจำปูน  โดยดอกจำปูน  กว้าง 21 – 24 	เซนติเมตร  สูง 31 – 35 เซนติเมตร  และได้ประสานนักปราชญ์จัดทำดอกไม้จันทน์ที่ใช้	ต้นแบบของดอกจำปูน  เพื่อเป็นตัวแทนของจังหวัดและอำเภอ  โดยในส่วนของอำเภอจะ	เล็กกว่าของจังหวัดเล็กน้อย
ประธาน	กระทรวงมหาดไทย  ได้มอบหมายให้กรมพัฒนาชุมชนออกแบบและขนาด  ทั้งในส่วนของ	ดอกไม้จันทน์ของจังหวัดและอำเภอ  รวมทั้งจำนวน  โดยจังหวัดพังงาต้องยึดตามหนังสือ	ข้อสั่งการของกระทรวงมหาดไทยที่กำหนดให้ประดิษฐ์ดอกไม้จันทน์ตามดอกไม้ประจำ	จังหวัด  ซึ่งดอกไม้ประจำจังหวัดพังงา  คือ ดอกจำปูน  โดยปรากฏในรายการดอกไม้	ประจำจังหวัด  ในหนังสือมหาดไทยชวนรู้และหนังสือเผยแพร่ทั่วไป  ดังนั้น การที่	พัฒนาการจังหวัดพังงา  เสนอการจัดทำดอกไม้จันทน์โดยใช้ต้นแบบจากดอกจำปูน  จึงขอ	ความเห็นจากคณะกรรมการฯว่าเห็นด้วยหรือไม่
ที่ประชุม	เห็นชอบให้จังหวัดและอำเภอ  จัดทำดอกไม้จันทน์ตัวแทนของจังหวัดและอำเภอ  เป็น	ดอกจำปูน
	(2) ดอกไม้จันทน์สำหรับประชาชน
พัฒนาการจังหวัด	ดอกไม้จันทน์สำหรับประชาชนนั้น  กระทรวงมหาดไทยได้กำหนดไว้ 7 แบบตามที่ฝ่าย
พังงา	เลขานุการ  ได้กล่าวไว้ข้างต้นแล้ว  นอกจากนี้กรุงเทพมหานครยังกำหนดดอกไม้จันทน์	สำหรับประชาชนเพิ่มเติมอีก 32 แบบ  จึงขอหารือในที่ประชุมว่าจังหวัดพังงาจะจัดทำ	ดอกไม้จันทน์สำหรับประชาชนกี่แบบและแบบอะไรบ้าง  ทั้งนี้สำนักงานพัฒนาชุมชน	จังหวัดพังงา  ได้จัดส่งนักปราชญ์ไปเรียนรู้วิธีการประดิษฐ์ดอกไม้จันทน์  ทั้ง 7 แบบ  จาก	กรมพัฒนาชุมชนเรียบร้อยแล้ว

ประธาน	ดอกจำปูนเป็นดอกไม้จันทน์ตัวแทนของจังหวัดที่จะต้องส่งไปร่วมพิธีฯกับส่วนกลาง  	สำหรับดอกไม้จันทน์สำหรับประชาชนสามารถจัดทำเป็นดอกไม้จันทน์โดยใช้ต้นแบบเป็น	ดอกจำปูนได้หรือไม่  หรือต้องเป็นแบบ 1 ใน 7  ของกระทรวงมหาดไทย  หรือแบบ 1 	ใน 32  ของกรุงเทพมหานคร 
พัฒนาการ	จากการประชุมวีดีโอคอนเฟอร์เรนซ์จากกระทรวงมหาดไทย  เมื่อวันที่ 8 พฤษภาคม 
จังหวัดพังงา	2560  ปลัดกระทรวงมหาดไทยมีการพูดถึงเพียงดอกไม้จันทน์ตัวแทนของจังหวัดและ	อำเภอที่จะต้องมาจากดอกไม้ประจำจังหวัด  ส่วนดอกไม้จันทน์สำหรับประชาชนไม่ได้มี	การพูดถึงแต่อย่างใด  โดยหลักการในการทำดอกไม้จันทน์  ต้องมีศรัทธา  การมีส่วนร่วม  	โดยห้ามเรี่ยไร  ในการเตรียมการนั้น  ส่วนกลางได้กำหนดให้ต้องทำดอกไม้จันทน์สำหรับ	ประชาชนไม่น้อยกว่าร้อยละ 50 ของประชากรที่มีอยู่จริง  ซึ่งจากการหาข้อมูลประชากร	ในพื้นที่จังหวัดพังงา  มีจำนวนทั้งสิ้น 260,000 คน  ตามทะเบียนราษฎร   ส่วนจะมีอยู่	จริงหรือไม่เป็นการหาข้อมูลที่ยาก  จึงต้องใช้ฐานทะเบียนราษฎร  ซึ่งร้อยละ 50 ของ	ทะเบียนราษฎร  คือ 130,000 คน  แต่เผื่อไว้สำหรับการมีส่วนร่วมกับส่วนกลาง  จึง	ตั้งเป้าหมายในการจัดทำดอกไม้จันทน์สำหรับประชาชนไว้ จำนวน 150,000 ดอก  ใน	การเตรียมการนั้น  ได้จัดส่งนักปราชญ์  จำนวน 2 คน ไปเรียนรู้การทำดอกไม้จันทน์จาก	ส่วนกลางเรียบร้อยแล้ว  หลังจากนั้นก็จะมีกำหนดเวลาจัดทำดอกไม้จันทน์ด้วยการ	กำหนดให้ครูแต่ละตำบลหรือที่เรียกว่าครู ข  จำนวน 46 คน  และคนอื่น จำนวน 100 	คน  มาเรียนรู้จากนักปราชญ์  หลังจากนั้นครู ข เหล่านี้ก็จะไปสอนให้แก่เครือข่ายของ	กองทุนแม่  กองทุนหมู่บ้านตามอำเภอต่างๆ  ซึ่งบุคคลเหล่านี้ก็จะไปสอนให้แก่ประชาชน	ผู้สนใจตามหมู่บ้านต่างๆต่อไป  ซึ่งเป้าหมาย 150,000 ดอก  สำนักงานพัฒนาชุมชน	จังหวัดพังงา  ก็จะแตกแยกให้แก่เป้าหมายต่อไป  สำหรับการมีส่วนร่วมการฝึกอบรมจิต	อาสา  ส่วนกลางได้กำหนดไว้ว่า  ให้ใช้ชื่อภายใต้โครงการของภายใต้ร่มเงาจิตอาสา  โดย	กรมพัฒนาชุมชนได้เน้นให้มีส่วนร่วมทุกภาคส่วน  ทั้งภาครัฐ  ภาคเอกชน  ซึ่งได้กำหนด	แผนไว้ว่า  วันที่ 20 กันยายน 2560  ดอกไม้จันทน์สำหรับประชาชนจะต้องครบ 	150,000 ดอก  
	ประเด็นที่สำคัญอีกเรื่องหนึ่ง  คือ การเก็บรักษาดอกไม้จันทน์  ซึ่งปลัดกระทรวงมหาดไทย  	เน้นย้ำว่าดอกไม้จันทน์ที่ทำเสร็จแล้ว  ห้ามมิให้นำไปเก็บหรือตั้งไว้หน้าพระบรมฉายา	ลักษณ์  เพราะว่าจะทำให้ประชาชนทั่วไปเข้าใจว่าได้เข้าร่วมพิธีแล้ว  โดยการเก็บ	ดอกไม้จันทน์นั้นให้ใส่ในกล่องหรือภาชนะ  และการเก็บรักษานั้น  เนื่องจากดอกไม้จันทน์	ของจังหวัดพังงาจะใช้วัสดุจากใบยางเป็นหลัก  และอาจจะมีใบร่มกล้าจากอำเภอกะปง
ประธาน  	คณะกรรมการอำนวยการได้มอบหมายให้กรมพัฒนาชุมชนเป็นเจ้าภาพหลักในการจัดทำ	ดอกไม้จันทน์  ดังนั้นในส่วนภูมิภาค  สำนักงานพัฒนาชุมชนจังหวัดพังงา  จะเป็นเจ้าภาพ	หลักในการจัดทำดอกไม้จันทน์

ผู้ช่วยเลขานุการ	จากการประสานกองกลาง  สำนักงานปลัดกระทรวงมหาดไทยเกี่ยวกับการจัดทำ	ดอกไม้จันทน์  ได้รับคำตอบว่า การจัดทำดอกไม้จันทน์สำหรับประชาชน  ในการประชุม	ของส่วนกลางก็ไม่ได้กำหนดว่าจังหวัดจะต้องทำดอกไม้จันทน์สำหรับประชาชนประเภทใด  	ซึ่งอาจใช้ดอกไม้ประจำจังหวัดก็ได้ หรือตามแบบที่กระทรวงมหาดไทยกำหนดทั้ง 7 แบบ 	ก็ได้  และสำหรับดอกไม้จันทน์ของผู้ว่าราชการจังหวัดนั้น  สามารถใช้ขนาดเช่นเดียวกับ	ดอกไม้จันทน์ตัวแทนจังหวัดที่ส่งไปส่วนกลางได้
ประธาน	ขอเชิญวัฒนธรรมจังหวัดพังงา  อธิบายความหมายของดอกจำปูน  ให้ที่ประชุมได้รับทราบ
วัฒนธรรม	ดอกจำปูน  เป็นพรรณไม้พุ่มขนาดเล็ก ต้นใบและกิ่งคล้ายๆ กระดังงา ลำต้นสูงประมาณ 
จังหวัดพังงา	2-4 เมตร  ทรงพุ่มค่อนข้างโปร่ง กิ่งก้านเกลี้ยง ลำต้นตรง เปลือกเรียบมีสีเทาคล้ำ        	ใบสีเขียวเป็นมัน พื้นใบเกลี้ยง ยาวประมาณ 4-6 นิ้ว ดอกเป็นดอกเดี่ยว ออกตามยอด	หรือโคนก้านใบ ลักษณะดอกจะแข็ง มีสีขาวนวลเป็นมัน มี 3 กลีบ โคนกลีบสีเขียว เมื่อ	บานเต็มที่ประมาณ 1 นิ้ว มีกลิ่นหอมแรงในช่วงกลางคืนและหอมอ่อนในช่วงเช้า        	ดอกบานวันเดียวแล้วร่วง ออกดอกตลอดปี แต่จะมีดอกดกในช่วงฤดูฝน ผลเป็นผลกลุ่ม    	มีผลย่อย 4-10 ผล เมื่อผลแก่แล้วเมล็ดจะแตกตัวกระเด็นไปได้ไกล 
ประธาน	ดอกไม้จันทน์ที่จะใช้สำหรับประชาชน  จะใช้ดอกไม้เดี่ยวกันทั้งจังหวัด  หรือจะเลือก	ดอกไม้จันทน์ที่ใช้ต้นแบบจากดอกจำปูน  หรือจะใช้ดอกไม้จันทน์ตามแบบ	กระทรวงมหาดไทย หรือจะคละแบบ
พัฒนาการ	ผมขอเสนอเพื่อให้เป็นเอกลักษณ์/อัคลักษณ์ของจังหวัดพังงา  จึงควรให้เป็นดอกประเภท  
จังหวัดพังงา	เดียวกัน  คือ  ดอกไม้จันทน์ที่ใช้ต้นแบบจากดอกจำปูน
รองผู้ว่าราชการ	การพิจารณาที่จะใช้ดอกไม้จันทน์อะไรทำนั้น  จะเห็นได้ว่าหัวหน้าสำนักงานจังหวัดพังงา
จังหวัดพังงา	ได้พูดถึงความหมายของดอกไม้จันทน์ตามแบบกระทรวงมหาดไทย ซึ่งดอกไม้จันทน์แต่ละ	แบบได้สื่อถึงพระองค์ท่าน  แต่สำหรับดอกจำปูนจะสามารถสื่อถึงพระองค์ท่านอย่างไร  	ซึ่งเป็นเพียงสัญลักษณ์ของจังหวัดเท่านั้น  ทั้งนี้สำหรับความพร้อมของแต่ละท้องถิ่นหรือ	อำเภอในการจัดทำดอกไม้จันทน์จะไม่เท่ากัน  โดยเฉพาะข้อจำกัดในการสอนทำ	ดอกไม้จันทน์  หากจังหวัดเลือกทำในหลายหลากแบบ  
ประธาน	ในส่วนของอำเภอ  ดอกไม้จันทน์สำหรับประชาชนของอำเภอต้องทำแบบเดียวกัน        	ทั้งอำเภอหรือไม่  หรือหลายแบบก็ได้
พัฒนาการ	หลากหลายก็ได้  โดยในส่วนกลางให้เลือกดอกไม้จันทน์ใน 7 แบบ หรือ 32 แบบ  ซึ่ง
จังหวัดพังงา	ส่วนกลางจะกำหนดเฉพาะดอกไม้จันทน์ตัวแทนจังหวัดและตัวแทนอำเภอ
ประธาน	จะเป็นการยากหรือไม่  ที่ครู ก และ ครู ข จะสอนทำดอกไม้จันทน์ในหลายๆ แบบ  ซึ่งจะ	ให้อำเภอแต่ละอำเภอเลือกว่าจะทำดอกไม้จันทน์แบบใดบ้าง
นายอำเภอ	ได้สอบถามจากผู้นำท้องถิ่นเกี่ยวกับประเด็นที่ประชาชนนับถือศาสนาอิสลามสามารถทำเกาะยาว	ดอกไม้จันทน์ได้หรือไม่  ซึ่งได้รับคำตอบในเชิงปฏิเสธ
/นายอำเภอกะปง .......

นายอำเภอกะปง	อำเภอกะปงจะเลือกทำดอกไม้จันทน์สำหรับประชาชน ในแบบดอกจำปูน และอีก 7 แบบ	เพราะทั้ง 7 แบบ สื่อความหมายในหลายๆอย่าง
ผู้แทนนายอำเภอ	อำเภอตะกั่วป่าจะเลือกทำดอกไม้จันทน์สำหรับประชาชน ในแบบดอกจำปูน และอีก 
ตะกั่วป่า	7 แบบ
ผู้แทนนายอำเภอ	อำเภอคุระบุรีจะเลือกทำเฉพาะดอกไม้จันทน์สำหรับประชาชน  ในแบบดอกจำปูน
คุระบุรี	เนื่องจากเห็นว่าดอกไม้จันทน์ 7 แบบ  จะใช้เฉพาะกรณีที่จังหวัดไม่มีดอกไม้ประจำ	จังหวัด
ผู้แทนนายอำเภอ	อำเภอท้ายเหมืองจะเลือกทำดอกไม้จันทน์สำหรับประชาชน ในแบบดอกจำปูน และอีก
ท้ายเหมือง	7 แบบ
ผู้แทนนายอำเภอ	อำเภอทับปุดจะเลือกทำดอกไม้จันทน์สำหรับประชาชน ในแบบดอกจำปูน และอีก 
ทับปุด	7 แบบ
ผู้แทนนายอำเภอ	อำเภอทับปุดจะเลือกทำดอกไม้จันทน์สำหรับประชาชน ในแบบดอกจำปูน และอีก
ตะกั่วทุ่ง	7 แบบ
ประธาน	สำหรับการจัดพิธีฯในส่วนของจังหวัดพังงา  ได้มอบหมายให้สำนักงานพัฒนาชุมชน
	จังหวัดพังงา  เป็นหน่วยงานรับผิดชอบในการจัดทำดอกไม้จันทน์  จึงขอถามว่าจะเลือก	จัดทำดอกไม้จันทน์สำหรับประชาชนในแบบใด
พัฒนาการ	หลักจะจัดทำดอกไม้จันทน์ที่ใช้ต้นแบบดอกจำปูน  โดยจะเสริมจัดทำดอกไม้จันทน์ทั้ง
จังหวัดพังงา	7 แบบ  เพราะมีบ้างส่วนที่ทำไปแล้ว  และหากทำต่อไปจะเน้นในการจัดทำดอกไม้จันทน์
	ที่ใช้ต้นแบบจากดอกจำปูน
ประธาน	ในการจัดพิธีของจังหวัดควรจะใช้ดอกไม้จันทน์ที่ใช้ต้นแบบดอกจำปูน  ซึ่งจะทำให้	ผู้เข้าร่วมพิธีมีดอกไม้จันทน์แบบเดียวกัน  ส่วนดอกไม้จันทน์แบบอื่นที่ทำไปแล้วก็กระจาย	ให้แก่อำเภออื่น
พัฒนาการ	ได้ครับ
จังหวัดพังงา
ประธาน	สำหรับจำนวนของดอกไม้จันทน์สำหรับประชาชน  ที่สำนักงานพัฒนาการจังหวัดพังงา	ตั้งเป้าหมายไว้ 150,000 ดอก  อาจสับสนได้  
พัฒนาการ	การประชุมคอนเฟอร์เรนซ์จากกระทรวงมหาดไทย  เมื่อวันที่ 8 พฤษภาคม 2560 
จังหวัดพังงา	ปลัดกระทรวงมหาดไทย  ได้กำหนดจำนวนดอกไม้จันทน์สำหรับประชาชนไว้ว่า 	150,000 ดอก  และหากดูจากประชากรของจังหวัดพังงา  ซึ่งมีจำนวนประชากรที่นับถือ
	ศาสนาอิสลามจำนวนหนึ่ง  ประมาณ 30 % ของจำนวนประชาการทั้งหมด ซึ่งไม่สามารถ	เข้าร่วมพิธีได้  และต้องรอแนวทางจากจุฬาราชมนตรี  จึงทำให้ประชาชากรจังหวัดพังงาที่	สามารถเข้าร่วมพิธีได้  มีประมาณ 60 % ของทะเบียนราษฎร  ก็คือประมาณ 160,000 	– 170,000 คน  และจากผลการสำรวจข้อมูลของจปฐ. ประชาชนที่มีอยู่จริงในพื้นที่  	ประมาณ 150,000 กว่าคน

ประธาน	ควรจัดทำดอกไม้จันทน์สำหรับประชาชนตามทะเบียนราษฎรล่าสุด  เนื่องจากไม่สามารถ	ทราบได้ว่าประชาชนจะเข้าร่วมกี่คน 
รองผู้ว่าราชการ	การจัดทำดอกไม้จันทน์สำหรับประชาชนตามจำนวนทะเบียนราษฎร  เป็นจำนวนที่ชุดเจน
จังหวัดพังงา	และง่ายต่อการรายงานกระทรวงมหาดไทย
ท้องถิ่น	กรมส่งเสริมการปกครองท้องถิ่นได้แจ้งให้องค์กรปกครองส่วนท้องถิ่นทุกแห่งจัดทำ
จังหวัดพังงา	โครงการฝึกอบรมการประดิษฐ์ดอกไม้จันทน์  ซึ่งสำนักงานส่งเสริมการปกครองท้องถิ่น	จังหวัดพังงาได้แจ้งให้องค์การปกครองส่วนท้องถิ่นดำเนินการแล้ว  ต่อไปจะให้ประสาน	กับสำนักงานพัฒนาชุมชนในเรื่องรูปแบบในการจัดทำและจำนวน  
ประธาน	การจัดทำดอกไม้จันทน์สำหรับประชาชนที่เลือกทำหลายแบบ  จะพบปัญหาในการปฏิบัติ	เนื่องจากอาจจะต้องใช้ครูสอนหลานคน  
พัฒนาการ	ครูที่สำนักงานงานพัฒนาชุมชนจังหวัดพังงา  ส่งไปเรียนกับส่วนกลาง  ครูคนเดียวสามารถ
จังหวัดพังงา	ทำได้ทั้ง 8 แบบ และสามารถสอนได้ทั้ง 8 แบบเช่นเดียวกัน  โดยจะให้เน้นดอกจำปูน	เป็นหลัก
รองผู้ว่าราชการ	ประเด็นที่ควรให้ความสำคัญคือรูปแบบของแต่ละดอก  เพราะดอกไม้จันทน์บ้างแบบ
จังหวัดพังงา	ทำง่าย  บ้างแบบทำยาก  บ้างแบบมีราคาสูง  บ้างแบบมีราคาไม่สูง  ดังนั้นในการจัดทำ	ดอกไม้จันทน์จึงควรอยู่ที่อำเภอหรือหมู่บ้าน  โดยให้ออกมาเรียบง่าย/พอเพียง  ตามทำ	สอนของพระองค์ท่าน
ประธาน	ดอกไม้จันทน์สำหรับประชาชนที่สำนักงานพัฒนาชุมชนเสนอ  ทั้ง 7 แบบ  ใช้วัสดุอะไรใน	การจัดทำ  
พัฒนาการ	ส่วนกลางกำหนดไว้ว่า  ให้ใช้วัสดุท้องถิ่นเป็นหลักในการจัดทำดอกไม้จันทน์  ซึ่งการคือ จังหวัดพังงา	ใบยางพารา 
ประธาน	หลักการวัสดุในการจัดทำดอกไม้จันทน์สำหรับประชาชนให้ใช้วัสดุท้องถิ่น  ตามข้อสั่งการ	ของกระทรวงมหาดไทย คือ ใบยางพารา  แต่ถ้าหากไม่มีเพียงพอ  จึงสามารถใช้วัสดุอื่น	แทนได้  ส่วนกรณีการเก็บรักษาดอกไม้จันทน์  ขอทราบว่าสำนักงานพัฒนาชุมชน   	จังหวัดพังงามีแนวทางอย่างไรบ้าง
พัฒนาการ	จากการประชุมคอนเฟอร์เรนซ์จากกระทรวงมหาดไทย  เมื่อวันที่ 8 พฤษภาคม 2560จังหวัดพังงา	กระทรวงมหาดไทยได้แจ้งว่าให้หน่วยงานที่จัดทำดอกไม้จันทน์เป็นหน่วยที่หาสถานที่   	เก็บเอง  โดยเน้นย้ำว่าไม่ให้นำไปวางไว้หน้าพระบรมฉายาลักษณ์ฯ  เพราะจะทำให้	ประชาชนเข้าใจว่าได้เข้าร่วมพิธีถวายดอกไม้จันทน์แล้ว  สำหรับวิธีการเก็บรักษานั้น  	เนื่องจากจังหวัดพังงาเป็นจังหวัดที่มีความชื่นสูง  จึงต้องจัดเก็บดอกไม้จันทน์ไว้ใน	ถุงพลาสติกพร้อมกับซองดูดความชื่น  และใส่ไว้ในกล่อง  โดยหากกล่องนั้นเป็นสีที่ฉูดฉาน	ให้นำกระดาษสีขาวมาห่อให้เหมาะสม	

ประธาน	สำหรับในเรื่องจิตอาสา  ไม่ทราบว่าสำนักงานพัฒนาชุมชนจังหวัดพังงาจะดำเนินการ	อย่างไร 
พัฒนาการ	สำหรับจิตอาสาจะรวบรวมองค์กรที่มีอยู่ทั้งหมด  โดยใช้หลักประชารัฐ  โดยส่วนแรกก็คือ  จังหวัดพังงา	ส่วนราชการ/หน่วยงาน  องค์กรปกครองส่วนท้องถิ่น  เครือข่ายภาคประชาชน  กองทุน	แม่ของแผ่นดินจังหวัดพังงา  ชมรมคนรักนายหลวงจังหวัดพังงา  นักเรียน/นักศึกษา  และ	อาสาสมัครต่างๆ  ส่วนในการขับเคลื่อนนั้นจะให้หมู่บ้านในการขับเคลื่อน  เนื่องจาก	กระบวนการผลิตจะอยู่ที่หมู่บ้าน
ประธาน	สำหรับในส่วนของจังหวัด  ควรจะต้องหาสถานที่เพื่อระดมจิตอาสามาจัดทำดอกไม้จันทน์	ให้เกิดความเป็นหนึ่งเดียวกัน  ไม่ทราบว่าห้องประชุมของวิทยาลัยเทคนิคพังงา  มีความ	พร้อมที่จะดำเนินการดังกล่าวหรือไม่
ผู้อำนวยการ	ห้องประชุมวิทยาลัยเทคนิคพังงา  วิทยาเขต 2  มีความพร้อมที่จะระดมจิตอาสามาจัดทำวิทยาลัยเทคนิค	ดอกไม้จันทน์
พังงา
ประธาน	สำหรับข้อความป้ายเชิญชวนประดิษฐ์ดอกไม้จันทน์ไม่ทราบว่าส่วนกลางได้กำหนด	ข้อความแล้ว  ใช่หรือไม่
เลขานุการ	ในส่วนของป้ายเชิญชวนให้ใช้ข้อความว่า “โครงการจิตอาสาประดิษฐ์ดอกไม้จันทน์ 	พระราชทาน  จังหวัด ......”
ประธาน	ขอให้ท้องถิ่นจังหวัดพังงาประสานองค์กรปกครองส่วนท้องถิ่นจัดทำป้ายประชาสัมพันธ์	เชิญชวนประดิษฐ์ดอกไม้จันทน์
ปลัดจังหวัดพังงา	ประเด็นในส่วนของวัสดุทำดอกไม้จันทน์ที่จะหายาก  โดยใช้ใบยางพารานั้น  จังหวัดพังงา	เคยโดยสำนักงานเกษตรจังหวัดพังงา  เคยแปรรูปใบยางพารามาครั้งหนึ่งแล้ว  จึงควร	แบบความรับผิดชอบในส่วนของการประดิษฐ์ดอกไม้จันทน์ให้สำนักงานพัฒนาชุมชน	จังหวัดพังงา  และการหาใบยางพาราแปรรูปให้แก่สำนักงานเกษตรจังหวัดพังงา
ประธาน	ขอสอบถามพัฒนาการจังหวัดพังงาว่า ใบยางพาราที่ใช้ทำดอกไม้จันทน์  ได้ซื้อสำเร็จรูป	มาแล้วหรือว่าทำเอง
พัฒนาการ	กระบวนการในการแปรรูปใบยางพาราจะต้องนำใบยางพารามาแช่น้ำ 1 เดือน  และนำมาจังหวัดพังงา	ปั่น  ซึ่งสามารถทำเองได้
ประธาน	แสดงว่าการแปรรูปใบยางพาราสามารถทำเองได้  ดังนั้นมอบหมายให้สำนักงาน	ประชาสัมพันธ์จังหวัดพังงาถ่ายวีดิโอสาธิตการทำดอกไม้จันทน์  โดยเริ่มตั้งแต่ขั้นตอน    	ในการแปรรูปใบยางพารา  
ประธาน	เรื่องการปลูกดอกดาวเรือง 
เลขานุการ	หลักการ : “สีเหลือง คือ สีของวันพระราชสมภพของพระบาทสมเด็จพระปรมินทร      	มหาภูมิพลอดุลยเดช”  โดยให้จังหวัด/อำเภอ ดำเนินการประชาสัมพันธ์เชิญชวน
/ภาคราชการ .......

        	ภาคราชการ ภาคเอกชน และภาคประชาชน ร่วมปลูกดอกดาวเรือง หรือดอกไม้สีเหลือง 	โดยดอกดาวเรืองและดอกไม้สีเหลืองดังกล่าวจะต้องออกดอกและบานสะพรั่งตั้งแต่วันที่ 	๒๐ ตุลาคม ๒๕๖๐ เป็นต้นไป 	เพื่อใช้ประดับสถานที่ราชการ สถานที่สำคัญของจังหวัด 	บริษัท ห้างร้าน และบ้านเรือน	ของประชาชนในช่วงวันพระราชพิธีถวายพระเพลิง     	พระบรมศพพระบาทสมเด็จพระปรมินทรมหาภูมิพลอดุลยเดช (ระหว่างวันที่ ๒๕ - ๒๙ 	ตุลาคม ๒๕๖๐)  ทั้งนี้ กรมส่งเสริมการปกครองท้องถิ่นได้มีหนังสือประสาน
	แจ้งทุกจังหวัดเพื่อแจ้งให้องค์กรปกครองส่วนท้องถิ่นพิจารณาดำเนินการในเรื่องการทำ	ดอกไม้จันทน์และการปลูกดอกดาวเรืองด้วยแล้ว
ท้องถิ่น	กรมส่งเสริมการปกครองท้องถิ่นได้แจ้งให้จังหวัดประสานองค์กรปกครองส่วนท้องถิ่นในจังหวัดพังงา	พื้นที่เชิญชวนปลูกดอกดาวเรืองหรือดอกไม้สีเหลือง  ในพื้นที่องค์กรปกครองส่วนท้องถิ่น
ประธาน	ให้ฝ่ายเลขานุการ  จัดทำคำสั่งคณะทำงานด้านปลูกดอกดาวเรือง  โดยให้เกษตรจังหวัด	พังงาร่วมเป็นคณะทำงานด้วย  และให้คณะทำงานด้านปลูกดอกดาวเรืองจัดทำกรอบ	ระยะเวลาการเจริญเติบโตของดอกดาวเรือง  
	สำหรับเรื่องการจัดนิทรรศการและแสดงมหรศพ  ให้ตั้งคณะทำงานโดยใช้ส่วนราชการที่	เคยทำอยู่แล้ว
ระเบียบวาระที่ 4	เรื่องอื่นๆ
เลขานุการ	พิธีบำเพ็ญกุศลถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร  	และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์  	พระบรมราชินีนาถ  ซึ่งส่วนกลางได้แจ้งให้จังหวัดทุกจังหวัด จัดพิธีดังกล่าว  ในวันที่ 23 	พฤษภาคม 2560 โดยจังหวัดพังงากำหนดจัดพิธี ณ วัดประชุมโยธี พระอารามหลวง  	โดยเริ่มเวลา 18.00 น.  สำหรับการแต่งกาย ข้าราชการชุดปกติขาว ไว้ทุกข์  ประชาชน	ทั่วไปชุดสุภาพ  
ประธาน	ขอเชิญชวนทุกท่านเข้าร่วมพิธีบำเพ็ญกุศลถวายพระบาทสมเด็จพระปรมินทรมหาภูมิพลอ	ดุลยเดช บรมนาถบพิตร  และเจริญพระพุทธมนต์ถวายพระพรชัยมงคลสมเด็จพระนางเจ้า	สิริกิติ์ พระบรมราชินีนาถ  

เลิกประชุมเวลา 12.00 น.

 (
(นายกิตติ
พนธ์
  เชาว์บวร)
นิติกรปฏิบัติการ
สำนักงานจังหวัดพังงา
ผู้บันทึกรายงานการประชุม
)                                               






		
